ওয়েব ডেস্ক: দুরন্ত এক্সপ্রেসে দুরন্ত চুরি। খড়্গপুর স্টেশনে ২ সংরক্ষিত কামরা লুঠ করল দুষ্কৃতীরা। ঘুমের ঘোরে কিছু টেরই পাননি পুরী ফেরত যাত্রীরা। ট্রেন শিয়ালদহ স্টেশনে পৌছলে GRP-তে অভিযোগ দায়ের করেন তাঁরা।  দুরন্ত এক্সপ্রেস শিয়ালদহ পৌছতেই ক্ষোভে ফেটে পড়লেন পুরী ফেরতা যাত্রীরা। দুরন্ত এক্সপ্রেস মাঝে কোথাও যাত্রী তোলে না। শুধু নির্দিষ্ট কিছু স্টেশনে অপারেশনাল স্টপেজ আছে। তেমনই একটি স্টেশন খড়গপুর। যাত্রীদের দাবি, বৃহস্পতিবার রাতে সন্দেহভাজন ৩ যুবককে খড়গপুর স্টেশন থেকে তাঁরা ট্রেনে উঠতে দেখেছেন। যদিও, এই ট্রেনে মাঝপথে যাত্রী তোলাই হয় না।